open-index/open-wikipedia-markdown huggingface dataset:
Falckin senaatti

**Falckin senaatti** oli Suomen senaatti vuosina 1828–1833. Talousosaston varapuheenjohtaja toimi Anders Henrik Falck, joka johti samanaikaisesti myös valtiovaraintoimituskuntaa.

## Kokoonpano

## Lähteet

* Jorma Selovuori ja Tuomas Parkkari (toim.): Hallintohistorian tilastoja 2. Valtion painatuskeskus, Helsinki 1995.
(67890) 2000 WK61

**(67890) 2000 WK<sub>61</sub>** (kirjoitetaan myös **(67890) 2000 WK61**) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 2000. Kohteen absoluuttinen magnitudi (H) on . Kiertoradan eksentrisyys on  ja inklinaatio on . Kiertoaika Auringon ympäri on noin .

## Lähteet
*JPL Small-Body Database Browser: 67890 (2000 WK61) 
*ABSOLUTE MAGNITUDE (H) 

### Viitteet
Tötteröt

**Tötteröt** eli **tötterölehdet** (*Sarracenia*) on kasvisuku, johon kuuluu noin kymmenen Pohjois-Amerikassa elävää lajia. Suvun kasvien lehdistä on kehittynyt kannunmuotoisia, ja ne houkuttelevat hyönteisiä, joita kasvit käyttävät ravinnokseen.

Suurimmalla osalla lajeista on ylöspäin avautuva kannu, joka erittää mettä hyönteisten houkuttelemiseksi. Pian kannun reunalta alkaa liukas alue, jolta hyönteisen ote lipeää ja se putoaa kannun pohjalle. Lisäksi kannussa on liukkaan osion jälkeen alaspäin osoittavia karvoja, jotka tekevät ylöspäin kiipeämisen entistä vaikeammaksi. Kahden lajin, *[[Sarracenia psittacina|S. psittacinan]]* ja purppuratötterön (*Sarracenia purpurea*) kannut eroavat hieman muiden lajien kannuista, ja ne kasvavat sivusuuntaisesti. Jälkimmäinen laji käyttää sadevettä pyydyksessään, kun muilla lajeilla kannun päällä on läppä, jonka tarkoituksena on estää sadeveden pääsy kannuun. Läppä ei kuitenkaan sulkeudu.

Tötteröitä tavataan Pohjois-Amerikan itärannikolla. Pääosa lajeista kasvaa Yhdysvaltain kaakkoisosissa. *S. purpurean* levinneisyysalue ulottuu Kanadassa Newfoundlandiin saakka. Lajit kasvavat kosteilla alueilla, erityisesti rahkasoilla, joilla pH-arvo on matala. Kaikki tötteröt ovat vaarantuneita. Lisäksi *[[Sarracenia oreophila|S. oreophila]]* ja kaksi *[[Sarracenia rubra|S. rubran]]* alalajia on luokiteltu erittäin uhanalaisiksi. Kaikkien lajien kauppaa säädellään CITES-sopimuksella. Lajien suurin uhka on niiden elinympäristöjen häviäminen, ja 1930-lukuun verrattuna jopa 95&nbsp;% lajin elinympäristöistä on tuhoutunut.

## Lajeja
* alabamantötterö (*Sarracenia alabamensis*)
* keltatötterö (*Sarracenia flava*)
* verkkotötterö (*Sarracenia leucophylla*)
* urkutötterö (*Sarracenia oreophila*)
* purppuratötterö (myös tötterölehti) (*Sarracenia purpurea*)
* punatötterö (*Sarracenia rubra*)

## Lähteet

## Aiheesta muualla
* Suomen Lajitietokeskus: Tötteröt – ''Sarracenia''
354P/LINEAR

**354P/LINEAR** aikaisemmin **P/2010 A2 (LINEAR)** on Marsin ja Jupiterin välisellä pääasteroidivyöhykkeellä Aurinkoa kiertävä pienkappale, joka osoittaa komeettamaista aktiivisuutta. Täten se luokiteltiin päävyöhykkeen komeetaksi. Kohteen löysi LINEAR-ohjelma 6. tammikuuta vuonna 2010.

Kuitenkin myöhemmät havainnot kappaleesta Hubble-avaruusteleskoopilla paljastivat X:n muotoisen ainepilven kappaleen ytimen lähellä, mikä Kalifornian yliopistossa työskentelevän David Jewittin mukaan eroaa tyypillisistä komeetoista. Kappaleesta irtoava aines on pölyä ja soraa, joka on luultavasti äskettäin irronnut kappaleesta. Koska kappaleen ydin sijaitsee purkauspilvenpilven ulkopuolella ja kappaleen rata kulkee asteroidivyöhykkeen sisä-osissa, joissa kappaleissa ei ole jäätä, P/2010 A2:n aktiivisuuden epäillään olevan tulosta kahden ennestään tuntemattoman pienen asteroidin yhteentörmäyksestä eikä kohde täten olisi varsinainen komeetta. Myös toisen päävyöhykkeen asteroidin 596 Scheilan komeettamainen käytös on todennäköisesti vain törmäyksen irrottamaa ainetta. P/2010 A2 sai kuitenkin myöhemmin jaksollisen komeetan tunnuksen *354P/LINEAR*.

## Lähteet
*JPL Small-Body Database Browser: P/2010 A2 (LINEAR) 
*354P/LINEAR 
*Hubble Sees Suspected Asteroid Collision  
*Suspected Asteroid Collision Leaves Trailing Debris 
*A collision in 2009 as the origin of the debris trail of asteroid P/2010A2 
*IAU Minor Planet Center: MPEC 2010-A32 : COMET P/2010 A2 (LINEAR) 
*Newly Disrupted Asteroid P/2010 A2 (LINEAR) 
*Main-Belt Comets
Michael Cooper

**Michael Jerome Cooper** (s. 15. huhtikuuta 1956 Los Angeles) on yhdysvaltalainen entinen koripalloilija ja koripallovalmentaja.

## Ura
Cooper pelasi yliopistokoripalloa New Mexicon yliopistossa vuosina 1976–1978. Los Angeles Lakers varasi hänet vuoden  NBA:n varaustilaisuudessa 60:ntena pelaajana. Cooper edusti koko NBA-uransa Lakersia. Hän voitti seuran paidassa viisi NBA-mestaruutta, minkä lisäksi hän oli useana vuonna sarjan puolustustähdistössä. Kaudella 1986–1987 Cooper valittiin ksi. Hänen puolustustaan kehyi muun muassa Larry Bird. Cooper lopetti NBA-uransa vuoden 1990 jälkeen, mutta pelasi Virtus Romassa Serie A:ta kaudella 1990–1991.

Pelaajauransa jälkeen Cooper on toiminut valmentajana. Hän valmensi muun muassa NBA-joukkue Denver Nuggetsia kaudella 2004–2005 neljätoista peliä.

## Lähteet

## Aiheesta muualla
*NBA:n pelaajaprofiili 
*Lega Basket Serie A:n pelaajaprofiili
Cristo de la Concordia

**Cristo de la Concordia** on massiivinen Jeesus-patsas joka sijaitsee *San Pedron* kukkulalla Cochabamban kaupungissa Boliviassa. Patsas on 34,2 metriä korkea ja alustan kanssa 40,44 metriä korkea. Patsasta alettiin rakentaa vuonna 1987 ja se valmistui vuonna 1994. Patsaan suunnitteli Wálter Terrazas Pardo. Patsas on valmistettu betonista ja teräksestä. 

## Lähteet

## Aiheesta muualla
Kolmas Italian itsenäisyyssota

**Kolmas Italian itsenäisyyssota** oli rinnakkainen seitsemän viikon sodan kanssa. Sodan osapuolina olivat toisella puolella Italian kuningaskunta ja sen laivasto Regia Marina sekä vastapuolina Itävallan keisarikunta ja Liechtenstein. Sodassa käytiin muun muassa Lissan taistelu 1866. Sota päättyi Wienin sopimukseen, joka solmittiin 1866. Ehtoihin kuului Venetsian, Mantuan ja Länsi-Friulin siirtyminen Italian hallintaan.

Rooma ja nykyinen Latium jäivät Italian kuningaskunnan ulkopuolelle vuoteen 1870 saakka, jolloin ne yhdistettiin Italiaan.

Sodan italialaisia sankareita oli Giuseppe Garibaldi, joka hyökkäsi Roomaan 1862, mutta ei onnistunut valtaamaan sitä, vaan haavoittui ja joutui vangiksi.

Liechtenstein lähetti Itävallan tueksi sotaan 80 miestä. Liechtensteinilaisjoukot eivät kuitenkaan osallistuneet taisteluihin, ja palasivat kuusi viikkoa myöhemmin kotimaahansa. Liechtensteiniin palasi itse asiassa 81 sotilasta, sillä joukot olivat värvänneet Italiasta mukaansa ”uuden ystävän”.

## Lähteet
Ranskan käsipallomaajoukkue

**Ranskan käsipallomaajoukkue** edustaa Ranskaa miesten kansainvälisissä käsipallo-otteluissa. Joukkuetta hallinnoi Ranskan käsipalloliitto.

Ranskan käsipallomaajoukkue on voittanut olympiakultaa Pekingissä 2008, Lontoossa 2012, ja Tokiossa vuodelle 2021 siirretyissä kisoissa, kuusi maailmanmestaruutta ja neljä Euroopan mestaruutta. Ensimmäistä, vuoden 1995 maailmanmestaruutta lukuun ottamatta Ranskan arvokisavoitot ovat kaikki tulleet 2000-luvulla.

## Saavutukset
### Kesäolympialaiset
* Kultaa: 2008, 2012, 2020 
* Hopeaa: 2016 
* Pronssia: 1992 

### MM-kilpailut
* Kultaa: 1995, 2001, 2009, 2011, 2015, 2017
* Hopeaa: 1993, 2023
* Pronssia: 1997, 2003, 2005, 2019, 2025

### EM-kilpailut
* Kultaa: 2006, 2010, 2014, 2024
* Pronssia: 2008, 2018

## Lähteet

## Aiheesta muualla
* Ranskan käsipalloliiton kotisivut
Espanjan käsipallomaajoukkue

**Espanjan käsipallomaajoukkue** edustaa Espanjaa miesten kansainvälisissä käsipallo-otteluissa. Joukkuetta hallinnoi Espanjan käsipalloliitto.

Espanjan käsipallomaajoukkue on saavuttanut parhaimmillaan viidesti olympiapronssia, kaksi maailmanmestaruutta ja kaksi Euroopan-mestaruutta.

## Saavutukset
### Kesäolympialaiset
* Pronssia: 1996, 2000, 2008, 2020 ja 2024 

### MM-kilpailut
* Kultaa: 2005 ja 2013 
* Pronssia: 2011, 2021 ja 2023 

### EM-kilpailut
* Kultaa: 2018 ja 2020 
* Hopeaa: 1996, 1998, 2006, 2016 ja 2022
* Pronssia: 2000 ja 2014

## Lähteet

## Aiheesta muualla

* Espanjan käsipalloliiton kotisivut
Gee (EP)

**Gee** on ensimmäinen minialbumi eteläkorealaiselta tyttöyhtyeeltä Girls’ Generation. Minialbumi julkaistiin 7. tammikuuta 2009, yhtyeen yhdeksän kuukauden tauon jälkeen.

## Yleiskatsaus
Albumi koostuu viidestä kappaleesta, mukaan lukien albumin pääsingle ”Gee”. ”Gee” on nopeatempoinen kappale tytöstä, joka on rakastunut ensimmäistä kertaa. Kappaleen nimi tarkoittaa huudahdusta "Hyvänen aika!" (). Kappale ”Way To Go!” () on Samsungin Haptic Motion -mainoksen mainoskappale, jossa esiintyvät Girls’ Generation ja TVXQ. Kappaleen ”Way To Go!” virallinen musiikkivideo tehtiin kappaleen ”Gee” musiikkivideon kuvauksien aikana. ”Gee” kappaleen musiikkivideolla vieraili SHINeen Minho. Kappaleen ”Dear. Mom” on säveltänyt Kim Tae Sung ja sen sanoituksen on kirjoittanut hänen tyttöystävänsä Ivy, joka käytti nimeä "The Lighthouse" albumin tiedoissa.

## Kappaleet

## Kokoonpano
* Girls’ Generation – laulu, taustalaulu

;Tuotanto
* Lee Soo Man – tuottaja
* E-Tribe – säveltäjä, sanoittaja
Markus Persson

**Markus Alexej Persson** (lempinimeltään ”**Notch**”, s. 1. kesäkuuta 1979) on entinen ruotsalainen peliohjelmoija ja Mojang AB -yhtiön perustaja. Hänen *[[Minecraft]]*-hiekkalaatikkopeliään on myyty yli 200 miljoonaa kappaletta. Hän on kehittänyt muitakin pelejä, esimerkiksi *Metagunin*. Persson myi Mojang AB:n 2,5 miljardilla dollarilla Microsoftille ja sai Mojangin 70 prosentin osuudestaan noin 1,75 miljardia dollaria.

## Pelit
### ''Minecraft''

Perssonin suosituin peli, *[[Minecraft]]*, on myynyt yli 200 miljoonaa kappaletta ja pelin kotisivuille on rekisteröitynyt yli 43 miljoonaa käyttäjää. Pelin alpha-versio julkaistiin 10. toukokuuta 2009. *Minecraftin* oli määrä ilmestyä 11. marraskuuta 2011, mutta Notch ilmoitti blogissaan, että päivämäärä saattaa vaihtua useiden samalle päivämäärälle ilmestyvien pelien takia, ja koska päivämäärä oli varattu täyteen. *Minecraft* julkaistiin lopulta 18. marraskuuta 2011 Microsoft Windowsille ja 9. toukokuuta 2012 Xbox 360:lle.

### ''Scrolls''
Bethesda Softworks haastoi Perssonin oikeuteen kyseisen nimen käytöstä, koska Bethesda omistaa *[[The Elder Scrolls]]* -pelisarjan nimen. Notch ilmoitti asiasta blogissaan. Persson ja Bethesda Softworks saavuttivat asiassa sovinnon. Mojang saa kehittää pelin lisäosineen nimellä *Scrolls*, mutta ei saa käyttää sitä mahdollisissa jatko-osissa.

### ''Prelude of the Chambered''
*Prelude of the Chambered* on Perssonin tekemä peli, jossa pelaajan on tarkoitus paeta saarelta. Notch teki pelin Ludum Dare -tapahtumassa 48 tunnissa.

Pelaaja aloittaa vankilasta. Pelihahmon sellistä löytyy ilman työkaluja mureneva seinän kohta, josta pelaaja pääsee tutkimaan saarta. Pelaajan täytyy löytää neljä avainta, joilla pääsee pakoon saarelta. Avaimia varten pelaajan pitää kerätä esineitä ja taistella pomovastuksia vastaan.

### ''0x10<sup>c</sup>''
Notch ilmoitti Mojangin tekevän uutta science fiction -peliä. Pelialueena toimii avaruus, ja pelaaja pääsee muun muassa käskyttämään aluksen tietokonetta konekielellä.

### Muut pelit
Notch on tehnyt myös paljon pieniä pelejä, kuten puhelimelle tarkoitetun *[[Minicraft]]*-nimisen pelin, joka on *[[Minecraft|Minecraftin]]* kaltainen, mutta siinä on yksinkertaisemmat grafiikat ja vähemmän ominaisuuksia.

## Yksityiselämä
Markus Perssonin äiti Ritva on suomalainen, mutta Markus osaa vain muutaman sanan suomea. Joulukuussa 2014 Persson hankki Beverly Hillsistä, Kaliforniasta asunnon 70 miljoonalla dollarilla.

Perssonin ja Elin Zetterstrandin avioliitto kesti runsaan vuoden. Heillä on yksi tytär.

## Lähteet
Carlo di Persano

Kreivi **Carlo Pellion di Persano** (11. maaliskuuta 1806 Vercelli, Piemonte – 28. heinäkuuta 1883 Torino) oli italialainen amiraali ja poliitikko, joka komensi Italian laivastoa Regia Marinaa Lissan taistelussa 1866.

Persano liittyi nuorena Sardinian laivastoon ja eteni nopeasti korkeaan virkaan. Hän oli laivastonkomentajana 1860–1861 ja osallistui Italian yhdistämiseen, jonka jälkeen hänet valittiin parlamenttiin. Hänestä tuli 1862 meriministeri, ja 1865 hänet nimitettiin senaattoriksi.

Hänen uransa kuitenkin sai kolhuja seitsemän viikon sodassa Itävaltaa vastaan, kun hän komensi Italian laivastoa Lissan taistelussa. Tappion jälkeen hänet tuomittiin epäpätevyydestä ja hänet erotettiin.
Ferdows

**Ferdows** tai **Ferdovs** (), on Iranin Etelä-Khorasanin provinssissa sijaitseva kaupunki. Kaupungin väkiluku on kehittynyt seuraavasti 18&nbsp;468 (1996), 21&nbsp;784 (2001), 24&nbsp;703 (2006) ja 25&nbsp;968 (2011). Vuoden 2016 väestönlaskennan mukaan siellä asui 28&nbsp;695.

## Katso myös
* Dasht-e Bayazin ja Ferdowsin maanjäristys

## Lähteet

## Aiheesta muualla

* Ferdows (kotisivut)  (ferdows.ir)
Zhong Xiue

**Zhong Xiue** (s. 19. tammikuuta 1974) on kiinalainen entinen naispainija, maailmanmestari ja Aasian kisojen kultamitalisti.

Zhong saavutti viisi maailmanmestaruutta, kaksi MM-hopeaa, Aasian kisojen kultamitalin ja Aasian-mestaruuskilpailujen hopeaa. Hänet nimettiin FILA:n kunniagalleriaan vuonna 2008.

## Lähteet
* Profiili foldeak.com:in painitietokannassa 
* Profiili FILA:n sivustolla 

### Viitteet
Sykerötipakki

**Sykerötipakki** eli **sykerötimjami** (*Thymbra capitata*) on timjamin lähisukulainen, ikivihreä varpumainen kasvi. Se kasvaa noin 30-senttiseksi palloksi. Se kukkii heinäkuusta syyskuuhun. Kasvista saadaan aromaattista öljyä. Se muodostaa osan *[[Garigue|phrygana]]*-varvikkoa, ja on merkittävä hunajakasvi.

Sykerötimjamia kasvaa luonnonvaraisena Välimerellä, mutta sitä viljellään koristekasvina muuallakin. Se viihtyy aurinkoisilla, kuivilla kasvupaikoilla.

## Lähteet

## Aiheesta muualla
*Kassu – Kasvien suomenkieliset nimet: Sykerötimjami (''Coridothymus capitatus'')
*ITIS: ''Thymus capitatus'' 
*Dr. Duke's Phytochemical and Ethnobotanical Databases: ''Coridothymus capitatus''
Rationalist Association

**Rationalist Association**, alun perin **Rationalist Press Association**, on brittiläinen vuonna 1899 perustettu yhdistys, joka julkaisee *[[New Humanist]]* -lehteä.

## Historia

Rationalist Press Associationin perustamiseen vaikutti Charles Albert Watts, *National Reformerin* julkaisija ja useiden Charles Bradlaugh'n kirjojen kustantaja. Watts perusti George Jacob Holyoaken kanssa kustannusyhdistyksen vuonna 1890, koska useat kirjakaupat kieltäytyivät levittämästä sekularistisia kirjoja. Holyoake toimi yhdistyksen puheenjohtajana ja järjestö otti käyttöön nimen Rationalist Press Association vuonna 1899. Yhdistyksen jäsenet saivat vuosittain kirjallisuutta jäsenmaksua vastaan.

Watts and Co.-yhtiö julkaisi vuosina 1929–1951 *Thinker's Library* -kirjasarjaa. Sarjassa ilmestyi 140 pienikokoista kirjaa. Vuonna 1959 Rationalist Press Associationilla oli 5000 jäsentä. Jäsenmäärä kääntyi laskuun, kun rationalistista kirjallisuutta alkoi ilmestyä yhä enemmän suurilta kustantajilta.

## Lähteet

## Aiheesta muualla
* Kotisivut.
Shōkō Yoshimura

**Shōkō Yoshimura** (, s. 14. lokakuuta 1968 Kanagawa) on japanilainen entinen naispainija, maailman- ja aasianmestari.

Yoshimura saavutti viisi maailmanmestaruutta, neljä muuta MM-mitalia ja kolme Aasian mestaruutta. Hänet nimettiin FILA:n kunniagalleriaan vuonna 2009.

## Lähteet
* Profiili foldeak.com:in painitietokannassa 
* Profiili FILA:n sivustolla 

### Viitteet
Huldén

**Huldén** on muun muassa seuraavien henkilöiden sukunimi:

* Anders Huldén (1924–1997), suomalainen diplomaatti, toimittaja ja kirjailija, Johan Jakob Huldénin poika
* Evert Huldén (1895–1967), suomenruotsalainen kirjailija
* Johan Jakob Huldén (1880–1959), suomenruotsalainen kirjailija, Evert Huldénin veli
* Lars Huldén (1926–2016), suomalainen runoilija, Evert Huldénin poika
* Lena Huldén (o.s. *Törnblom*, s. 1956), suomalainen hyönteistieteilijä, historiantutkija ja poliitikko
* Marjorita Huldén (o.s. *Gustavson*, s. 1947), suomalainen näyttelijä
* Mats Huldén (s. 1949), suomenruotsalainen rock-muusikko, kääntäjä ja sanoittaja, Lars Huldénin poika.
DJ Kridlokk

**DJ Kridlokk** (oikealta nimeltään **Kristo Laanti**, s. 11. maaliskuuta 1985) on pohjoishelsinkiläinen rap-artisti, -tuottaja ja -DJ. Laanti kuuluu myös Kylmä-nimiseen yhtyeeseen yhdessä Lommon ja J Riskit:n kanssa.

## Ura
Vuonna 2003 Laanti esiintyi Korvalappurekords-yhtyeen Darrapöllö...-kasetilla Eeron, J Riskit:n ja Lommon kanssa.

Vuonna 2005 Laanti julkaisi rap-artisti Lommon kanssa *[[Maanalaisella saundilla]]* -nimisen albumin C-4 Muzikin kautta.

Monsp Records julkaisi DJ Kridlokkin *[[UG-Solo]]* -albumin 18. toukokuuta 2011. Albumi nousi parhaimmillaan Suomen virallisen albumilistan 23. sijalle, ja sen kappaleesta ”GNXTA” julkaistiin musiikkivideo lokakuussa 2011.

Laanti (käyttäen nimeä *Khid*) ja rap-artisti Paperi T julkaisivat *[[Ex ovis pullus non natis serò fit ullus]]* -nimisen EP:n Monsp Recordsin kautta 6. kesäkuuta 2013. EP julkaistiin rajoitettuna vinyylipainoksena sekä digitaalisena julkaisuna. Sama kaksikko julkaisi myös 20. maaliskuuta 2020 *[[HBD RIP]]*-nimisen yhteisalbumin:n Johanna Kustannuksen kautta. Albumi nousi julkaistuaan virallisen listan toiselle sijalle.

DJ Kridlokkin toinen levy-yhtiön kautta julkaistu albumi *[[Mutsi (albumi)|Mutsi]]* julkaistiin Monsp Recordsin kautta 28. maaliskuuta 2014. Se ylsi parhaimmillaan Suomen virallisen albumilistan toiselle sijalle.

Laannin ja RoopeK:n *Khid* ja *RPK* -aliaksilla julkaistu pitkäsoitto *[[Ei (RPK:n ja Khidin albumi)|Ei]]* julkaistiin 16. toukokuuta 2014. Albumin kappaleesta ”Luoti” julkaistiin musiikkivideo helmikuussa 2014. Albumi nousi parhaimmillaan Suomen virallisen albumilistan neljännelle sijalle. Laanti käyttää Khid-aliasta myös Aivovuodon kanssa tehdyllä split-albumilla Se tuli televisiosta / Sushi driveby, joka julkaistiin helmikuussa 2015.

Myöhemmin vuonna 2016 Laanti julkaisi *Khid*-aliaksella *[[Ohi]]*-albumin, joka debytoi Suomen virallisen listan 2. sijalla säilyen listalla viisi viikkoa. Albumi sai erinomaiset arvostelut ja herätti valtavirrassakin huomiota ilmestyessään. Tämän lisäksi Khid on myös tehnyt esimerkiksi kinokonsertteja, joissa on esitetty Fritz Langin Metropolis-mykkäelokuvaa Khidin musiikin säestämänä. 

Vuonna 2019 DJ Kridlokk julkaisi *[[Silius]]*-nimisen albumin Katakombi Recordsin kautta. Levyn kappaleelle *Varaani* julkaistiin musiikkivideo.

## Diskografia
### Albumit
* *[[C4 Underground Volume 1]]*
* *[[Maanalaisella saundilla]]* (Lommo & DJ Kridlokk, 2005)
* *[[UG-Solo]]* (2011)
* *[[Mutsi (albumi)|Mutsi]]* (2014)
* *[[Ei (Khidin ja RPK:n albumi)|Ei]]* (Khid & RPK) (2014)
* *[[Ohi]]* (Khid) (2016)
* *[[Silius (DJ Kridlokk)|Silius]]* (2019)
* *[[HBD RIP]]* (Paperi T & Khid, 2020)
* *Hai* (2024)

### EP:t
* *[[Ex ovis pullus non natis serò fit ullus]]* (Paperi T & Khid, 2013)

### Splitit
* *[[Se tuli televisiosta/Sushi driveby|Se tuli televisiosta / Sushi Drive-by]]* (Aivovuoto / Khid, 2015)

### KC/MD Mafia
* *[[Mustajoulu]]* (2011)
* *[[Kauheimmat joululaulut]]* (2012)

### Vierailijana

### Mukana kokoelmilla
* *Redrum-187 -kokoelma* (2008)
* *Ghetto Tyylit-kokoelma* (2011)

## Lähteet

## Aiheesta muualla
* DJ Kridlokk SoundCloud -sivustolla
* DJ Kridlokkin haastattelu Redrum-187 -sivustolla
Hollannin tauti

**Hollannin tauti** (engl. *Dutch disease*, holl. *Hollandse ziekte*) on taloustieteessä nimitys tilanteelle, jossa kansantalouden jonkin sektorin kasvulla on negatiivinen vaikutus kansantalouden muihin toimialoihin. Nimitys juontaa juurensa Alankomaihin, josta vuonna 1959 löytyi iso esiintymä maakaasua Groningenin seudulta. The Economist -lehti lanseerasi nimen vuonna 1977, jossa viitattiin ilmiöön Hollannin kansantaloudessa, jossa maan muu valmistava teollisuus taantui maakaasun hyödyntämisen jälkeen 1970-luvulla.  

Maakaasuvarojen lisääntyvä käyttö eli energiasektorin kasvu vaikutti negatiivisesti Alankomaiden muihin talouden toimijoihin. Kaasuvienti kasvoi Alankomaissa nopeasti merkittäviin lukuihin ja Alankomaiden guldenin reaalinen vaihtokurssi nousi asteittain. Vahva valuutta heikensi täten muiden vientisektoreiden tilaa maassa ja johti Alankomaiden teollisuuden taantumiseen. Käsitteen käyttö ei rajoitu ainoastaan luonnonvarojen kuten maakaasun tai raakaöljyn hyödyntämiseen, vaan sillä voidaan viitata myös esimerkiksi palvelusektorin kasvuun teollisuuden kustannuksella mutta sillä yleensä viitataan luonnonvaroilla nopeasti rikastuneen valtion talouskasvun haittapuoliin.  
## Esimerkkejä
* Australian kultaryntäys 1859
* Australian mineraalituotanto 2000- ja 2010-luvulla
* Chilen mineraalituotanto 2000-luvulla
* Azerbaidžanin öljytuotanto 2000-luvulla
* Kanadan öljyhiekka 2000-luvulla
* Indonesian öljytuotanto 1974 ja 1979
* Nigerian öljytuotanto 1990-luvulla
* Filippiinien  ulkomaan valuuttamarkkinoiden heikentyminen 2000-luvulla
* Venäjän öljy- ja kaasutuotanto 2000-luvulla 
* Kullan tuonti Espanjaan ja Portugaliin 1500-luvulla
* Pohjanmeren öljytuotanto Norjassa ja Britanniassa 1970–1990
* Aasian tsunamin jälkeinen jälleenrakennus vuonna 2004
* Venezuelan öljy 2000-luvulla
* Britannian finanssisektorin 1986 alkanut "big bang "
* Somalian merirosvojen lunnasvaatimukset 2000- ja 2010-luvulla
* Naurun fosfaattituotanto

## Viitteet
UG-Solo

**UG-Solo** on rap-artisti/tuottaja DJ Kridlokkin 18. toukokuuta 2011 julkaistu studioalbumi. Sen julkaisi Monsp Records. Albumi oli parhaimmillaan Suomen virallisen listan 23. sijalla. Albumin kappaleesta ”GNXTA” julkaistiin musiikkivideo lokakuussa 2011. *UG-Solon* piti ilmestyä jo vuoden 2010 lopulla, mutta sen julkaisu myöhästyi keväälle 2011.

## Kappaleet
# 
# 
# 
# 
# 
# 
# 
# 
# 
# 
# 
# 

## Samplet
* ”Pimeydes Pt. 2” sisältää samplen Three 6 Mafian kappaleesta ”Anyone Out There”.
* ”Iha sama” sisältää samplen Rick Jamesin kappaleesta ”Hollywood”. Kappaletta on samplattu myös Three 6 Mafian kappaleella ”Da Summa”.
* ”Mit vit yks kaks” sisältää samplen Al Greenin kappaleesta ”Jesus Is Waiting”. Kappaletta on samplattu myös Maniacin kappaleella ”Pimpin These Hoes”.
* ”R.I.P.” sisältää samplen Sub Focuksen kappaleesta ”Last Jungle”.

## Arvostelut
* Noise.fi: 
* Redrum-187: 
* Soundi: 

## Lähteet

## Aiheesta muualla
* DJ Kridlokkin haastattelu Redrum-187 -sivustolla
World Coming Down

**World Coming Down** on Type O Negativen viides studioalbumi. World Coming Downin sisältö on bändin synkintä ja henkilökohtaisinta suurimman osan albumin sisällöstä perustuvan läheisten kuolemaan ja masennukseen. Myöhemmin laulajabasisti Peter Steele onkin kertonut Soundi-lehdelle, ettei kyennyt kuuntelemaan World Coming Downin sisältöä sen mukanaan tuomista negatiivisista muistoista. World Coming Downin menestys romahti edeltäjäänsä verrattuna. Albumi nousi Suomen virallisen listan sijalle 3.

Soundillisesti, sekä musiikillisesti World Coming Down palasi yhtyeen Doomjuurille, ollen eräänlainen vastakohta October Rustille. Albumi jätti kevyet balladit suurimmalta osin taka-alalle, käyttäen silti pieniä elementtejä kevyimmissä kappaleissa, kuten Pyretta Blaze. Suurimmalta osin albumi sisälsi yhtyeelle tyypillistä hidastelua, raskauden korostamista, Peter Steelen alarekisteriosuuksia ja voimakkaasti särötettyjä instrumentteja.

Ensimmäinen kappale White Slavery käsittelee kokaiiniaddiktiota, kun taas Everyone I Love is Dead ja Everything Dies käsittelevät perheenjäsenten ja rakkaiden kuolemaa. Albumi sisältää myös eri jäsenten kuolinsyyt äänitettyinä raakoina kuolinhuutoina ja taustaääninä. Sinus kuolemana kokaiininkäytöstä, Liver alkoholismista, Lung tupakoinnista. Ironisesti Peter Steele on todennut, ettei kykene kuuntelemaan Sinusia, koska tämän realistisuus aiheutti hänelle vieroitusoireita.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Peter Steele – laulu, basso
* Josh Silver – koskettimet, taustalaulu
* Kenny Hickey – kitarat, laulu, vaihtoehtoiset päävokaalit kappaleessa "All Hallows Eve"
* Johnny Kelly – rummut, taustalaulu

## Arvostelut
* Allmusic: 
* Alternative Press: 
* Q: 

## Lähteet

## Aiheesta muualla
* 
*
Carnival Vol. II: Memoirs of an Immigrant

**Carnival Vol. II: Memoirs of an Immigrant** on Wyclef Jeanin kuudes sooloalbumi. Se on jatkoa hänen ensimmäiselle sooloalbumilleen *[[The Carnival]]*.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

**Bonusraidat**
# 
# 
# 

## Arvostelut
* Allmusic: 
* Entertainment Weekly: B–
* Rolling Stone: 

## Lähteet
Törnudd

**Törnudd** on muun muassa seuraavien suomalaisten sukunimi:

* Aksel Törnudd (1874–1923), musiikinopettaja ja säveltäjä, Anders Oskar Törnuddin poika
* Alexander Törnudd (1839–1915), vakuutusalan yritysjohtaja
* Allan Törnudd (1889–1961), kirjastonjohtaja
* Alvar Törnudd (1866–1943), pankinjohtaja ja kirjallisuuden tutkija, Gustaf Törnuddin poika
* Anders Törnudd (1748–1820), kirkkoherra, kansanrunouden kerääjä ja runoilija
* Anders Oskar Törnudd (1824–1898), pappi ja valtiopivämies, Anders Törnuddin pojanpoika
* Arne Törnudd (1878–1959), oppikoulun rehtori ja kirjailija
* Elin Törnudd (1924–2008), ylikirjastonhoitaja
* Gustaf Törnudd (1832–1894), teollisuusmies
* Klaus Törnudd (s. 1931), diplomaatti, politiikan tutkija ja valtio-opin professori,  Allan Törnuddin poika
* Lilli Törnudd (1862–1929), piirustuksen- ja käsityönopettaja, Anders Oskar Törnuddin poika
* Margit Törnudd, o.s. *Niininen* (1905–1993), kirjailija ja Helsingin lastenhuoltotoimiston toimistopäällikkö, Allan Törnuddin puoliso
* Patrik Törnudd (1935–2015), valtiotieteilijä, Oikeuspoliittisen tutkimuslaitoksen johtaja, Allan Törnuddin poika 
* Sigurd Törnudd (1873–1963), liikemies, lähetystövirkailija ja kirjailija, Gustaf Törnuddin poika
Brenner

**Brenner** voi viitata johonkin seuraavista:

* Brennersola, liikenteellisesti tärkeä matala sola Alpeilla
** Brenner, kunta Italiassa Brennersolan alueella
** Gries am Brenner, kunta Itävallassa Brennersolan alueella
* Brenner, Kuun kraatteri

## Henkilöitä
;Suomalaisia
Pohjanmaan Brennerit ovat lähtöisin alkujaan Närpiöstä, jossa syntynyt talonpojan poika Martinus Matthiae (1516–1600) otti nimen Brennerus. Toinen Brenner-suku on lähtöisin Uudeltamaalta Helsingin pitäjästä. Seuraavilla henkilöillä ei kuitenkaan välttämättä ole yhteyttä kyseisiin sukuihin.
* Alf Brenner (1895–1948), kirjailija, paikallishistorioitsija, sukututkija
* Bror Brenner (1855–1923), kilpapurjehtija
* Elias Brenner (1647–1717), taidemaalari ja -graafikko
* Henrik Brenner (1669–1732), orientalisti
* Isak Brenner (1603–1670), pappi, kytöviljelyn aloittaja
* Magnus Brenner (1843–1930), kasvitieteilijä ja opettaja
* Mårten Brenner (1926–2012), ydinfyysikko
* Ola Brenner (1900–1989), rehtori ja maanviljelysneuvos, Magnus Brennerin poika
* Peter Johansson Brenner (1677–1720), pappi ja poliittinen seikkailija
* Thord Brenner (1892–1949), geologi ja professori, Magnus Brennerin poika
* Widar Brenner (1887–1932), kasvitieteilijä, Magnus Brennerin poika

;Muita
* Arvid Brenner, oik. Helge Heerberger (1907–1975), saksalais-ruotsalainen kirjailija
* Ernst Brenner (1856–1911), sveitsiläinen valtiomies
* Eve Brenner (s. 1941), ranskalainen oopperalaulaja
* Gilles Paquet-Brenner (s. 1974), ranskalainen ohjaaja ja käsikirjoittaja
* Helmut Brenner (s. 1957), itävaltalainen etnomusikologi
* John Brenner (s. 1961), yhdysvaltalainen yleisurheilija
* Joseph Chaim Brenner (1881–1921), venäjänjuutalainen Israeliin muuttanut runoilija
* Lisa Brenner (s. 1974), yhdysvaltalainen näyttelijä
* Sophia Elisabet Brenner (1659–1730), ruotsalainen runoilija, Elias Brennerin puoliso
* Stig Brenner, *Unge Ferrari*, oik. *Stig Joar Haugen* (s. 1990), norjalainen rap-artisti
* Sydney Brenner (1927–2019), eteläafrikkalainen biologi, Nobelin lääketieteen palkinnon saaja

## Lähteet
Ryan van Poederooyen

**Ryan Joost Van Poederooyen** (s. 13. marraskuuta 1972) on kanadalainen rumpali, joka on saanut kansainvälistä tunnustusta progressiivisen metallin yhtyeen The Devin Townsend Bandin (2002–2007) sekä The Devin Townsend Projectin (2009–) jäsenenä. Hän on metalliyhtyeiden God Awakens Petrified ja Terror Syndrome perustaja, sekä progressiivisen rockyhtye Ten Ways from Sundayn jäsen.

Suurimmiksi vaikuttajikseen hän on maininnut Gavin Harrisonin, Tomas Haaken, Tim Alexanderin, Vinnie Paulin ja Neil Peartin.

## Julkaisut
**Devin Townsend**
* 
* 
* 
* 
* 
* 
* 

**Muut**
* God Awakens Petrified – 
* God Awakens Petrified – 
* Lalu – 
* Non-Human Level – 
* Faber Drive – 
* Delight – 
* Terror Syndrome – 
* TheMightyOne – 

## Lähteet
Andrej Hočevar

**Andrej Hočevar** (s. 21. marraskuuta 1984 Ljubljana, Jugoslavian sosialistinen liittotasavalta) on slovenialainen jääkiekkomaalivahti. Hän pelasi Slovenian jääkiekkomaajoukkueessa MM-kisoissa 2011. Hän edustaa tällä hetkellä Ranskan pääsarjassa Ligue Magnusissa pelaavaa Dauphins d'Épinalia.

## Lähteet

## Aiheesta muualla
*
Kuovilan rautatieasema

**Kuovilan rautatieasema** (, lyhenne Kvl/Sbg) oli rantaradan varrella sijainnut entinen rautatieasema, joka sijaitsi Pohjan Kuovilassa. Asema avattiin vuonna 1899. Alun perin liikennepaikasta käytettiin vain ruotsinkielistä nimeä, kunnes se sai suomenkielisen nimen vuonna 1925. 

Kuovilan asemarakennus valmistui Bruno Granholmin laatimien pysäkkirakennuksen piirustusten mukaan vuonna 1899, samanlaisena kuin esimerkiksi Pitäjänmäen ja Halikon rautatieasemat samalla rataosalla sekä Pihlavan seisake Mäntyluodon radalla. Kuovilan sijainti oli syrjäinen eikä sinne koskaan muodostunut taaja-asutusta.

Kuovilan oma liikenne koostui lähinnä Valkjärven kartanon tuotteista. Aseman miehitys lopetettiin vuonna 1973, ja samalla lakkautettiin myös tavaraliikenne. Rantaradan linjausta siirrettiin kesäkuussa 1987, ja Kuovilan seisaketta siirrettiin hiukan Turkuun päin. Tämäkin seisake lakkautettiin kuitenkin jo seuraavana vuonna. 

Asemarakennus oli vuokra-asuntona, kunnes se siirtyi yksityisomistukseen vuonna 2000. Se on entisöity alkuperäistä tyyliä kunnioittaen ja on nykyisin rantaradan ainoa alkuperäisessä asussa säilynyt tämän tyyppinen asemarakennus. Kuovilan asemalla on sijainnut myös höyryvoimalla toiminut saha, jonka toiminta loppui 1927. Asemalla oli kaksi sivuraidetta, joissa lastattiin vaunuihin halkoja ja tukkeja.

## Lähteet
Third World Genocide

**Third World Genocide** on yhdysvaltalaisen thrash metal -yhtye Nuclear Assaultin kuudes studioalbumi joka julkaistiin vuonna 2005. Se oli heidän ensimmäinen albumi sitten vuoden 2002 yhdistymisen. 

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Anthony Bramante - kitara
* Dan Lilker - basso, laulu
* Glenn Evans - rummut, tuottaja
* John Connelly - kuoro, kertosäkeet, kitara, laulu
* Matthew Azevedo - masterointi
* Rudy DeDoncker - valokuvaus
* Tim Koukos - 5-kielinen banjo, insibööri, akustinen kitara, rytmikitara, miksaus, tuottaja, taustalaulu
* Chris Kozdra - laulu (taustalla kappaleessa Long Hair Asshole)
* Pete DeMaggio - soolokitara kappaleessa "Defiled Innocence"
* Kevin Mead - kansitaide

## Aiheesta muualla
* 
*
Derbyn rautatieasema

**Derbyn rautatieasema** on Derwentjoen lähistöllä Derbyn kaupungissa sijaitseva rautatieasema, jonka omistaa Network Rail. Asemalta liikennöi East Midlands Railwayn junia Nottinghamiin, Sheffieldiin ja Lontoon St Pancrasiin.

## Lähteet

## Aiheesta muualla
*Aikataulut
*https://www.eastmidlandsrailway.co.uk/trains-stations/at-the-station/station-facilities/dby
David Copperfield (täsmennyssivu)

**David Copperfield** voi tarkoittaa muun muassa seuraavia:

* David Copperfield, yhdysvaltalainen taikuri
* *[[David Copperfield (romaani)|David Copperfield]]*, Charles Dickensin romaani ja sen päähenkilö
* *[[David Copperfield (vuoden 1922 elokuva)|David Copperfield]]*, A. W. Sandbergin ohjaama tanskalainen elokuva vuodelta 1922
* *[[David Copperfield (vuoden 1935 elokuva)|David Copperfield]]*, George Cukorin ohjaama yhdysvaltalainen elokuva vuodelta 1935
* *[[David Copperfield (vuoden 1970 elokuva)|David Copperfield]]*, Delbert Mannin ohjaama brittiläinen elokuva vuodelta 1970
* *[[David Copperfield (vuoden 1993 elokuva)|David Copperfield]]*, Don Ariolin ohjaama ranskalais-kanadalainen animaatioelokuva vuodelta 1993
* *[[David Copperfield (vuoden 1999 elokuva)|David Copperfield]]*, Simon Curtisin ohjaama brittiläis-yhdysvaltalainen televisioelokuva vuodelta 1999
Příbor

**Příbor** () on kaupunki Nový Jičínin piirikunnassa Määrin-Sleesian läänissä Tšekin tasavallassa. Kaupungissa asui vuoden 2020 arvion mukaan 8&nbsp;476 asukasta. Příbor tunnetaan psykoanalyysin perustajan Sigmund Freudin syntymäpaikkana. Paikkakunta on mainittu asiakirjoissa ensimmäisen kerran vuonna 1251.

## Lähteet
Yuri da Cunha

**Yuri da Cunha** on angolalainen laulaja.

## Diskografia

* 1999 - E tudo amore
* 2005 - eu
* 2009 - Kuma Kua Kie
* 2015 - *O interprete*
Yo yo

**Yo yo** on rap-artisti Huge L:n 3. kesäkuuta 2011 omakustanteena julkaistu albumi. Se julkaistiin aluksi C-kasettina, mutta siitä julkaistiin CD-versio tammikuussa 2012.

Noin kuukausi myöhemmin C-kasettien loputtua Huge julkaisi omatoimisesti albumin nettiin kaikille vapaasti ladattavaksi.

Kappaleista "Fressi" ja "Mä ottaisin laskun..." on tehty musiikkivideot.

## Kappaleet
### A-puoli
# Yo yo
# Fressi
# Ysärille
# Mistä mihin
# Mic Swagger
# Ehtaa douppii
# Momentis

### B-puoli
#Jumis
#Läski (kesäkuntoon)
#E571 – lisää aineita
#Tarkista
#Kristian Stalker
#Mä ottaisin laskun... (Check please)
#Tausta

## Aiheesta muualla
* Desibeli.net: 
* Tuoreet Platat: 

## Lähteet
Kosola (artisti)

**Kosola** (oikealta nimeltään **Esa Rahijärvi**, s. 10. joulukuuta 1986 Tuusula) on järvenpääläinen rap-artisti ja beatboxaaja. Kosola on osallistunut Rapin SM-kisoihin viisi kertaa. Vuonna 2005 hän hävisi ensimmäisessä battlessa 8-tahdille ja vuonna 2006 hän ei päässyt karsinnoista eteenpäin. Vuonna 2007 hän sijoittui kolmanneksi ja vuosina 2008 ja 2009 toiseksi. Kosola juontaa YleX-kanavalla Solosen ja Xmiehen kanssa *Lyömättömät*-nimistä radio-ohjelmaa.

## Diskografia
### Albumit
* *Vuokranmaksu* (mixtape, sadan kappaleen erä, jotka myytiin suodatinpusseihin käärittynä 2008)
* *[[Noutonauha]]* (mixtape, 2010)
* *[[XX EP]]* (Solosen kanssa, 2011)
* *[[Kolmetoista kertaa kovempi ku kukaan]]* (Solosen kanssa, 2013)

### Vierailijana

## Lähteet

## Aiheesta muualla
*
Risto Aaltonen (jääkiekkoilija)

**Risto Aleksander Aaltonen** (24. lokakuuta 1930 Turku – 30. elokuuta 2010) oli suomalainen jääkiekkoilija. Hän pelasi SM-sarjassa vuosina 1954–1958 ja voitti yhden Suomen-mestaruuden. Hän edusti Suomen maajoukkuetta yksissä MM-kilpailuissa.

Aaltonen edusti koko SM-sarjauransa ajan Turun Palloseuraa. Hän pelasi SM-sarjassa yhteensä 37 ottelua, joissa hänen tehopisteensä olivat 29&nbsp;+&nbsp;11&nbsp;=&nbsp;40 ja jäähymääränsä 24 minuuttia. Hän voitti Suomen-mestaruuden vuonna 1956 sekä saavutti kaksi SM-hopeaa.

Suomen maajoukkueessa Aaltonen pelasi neljä maaottelua, joissa hän teki yhden maalin. Hän oli mukana Moskovan MM-kilpailuissa 1957.

Aaltosen aikaisempi seura oli Turun Teräs. Hän oli ammatiltaan ahtaaja.

## Lähteet
* 
* 

### Viitteet
Merivaara

**Merivaara Oy**   on suomalainen, Lojer -konserniin kuuluva yhtiö, joka kehittää ja valmistaa leikkauspöytiä, leikkausvalaisimia sekä saliohjaus- ja AV-järjestelmiä leikkaussaleihin.

Merivaaran pääkonttori, tuotekehitys ja tuotanto sijaitsevat Hollolassa. Merivaaralla on tytäryhtiöt Ruotsissa ja Norjassa. Yhtiössä työskentelee yhteensä noin 50 henkilöä.

## Historia

Merivaaran edeltäjä, Helsingin Uusi Rautasänkytehdas, Polsa & Sjöstedt, perustettiin vuonna 1901 Helsingissä. Sairaalakalusteiden tuotanto alkoi vuonna 1910, kun ensimmäiset leikkauspöydät valmistuivat. 

Vähitellen alettiin valmistaa myös muita sairaalakalusteita, kuten sänkyjä. Perustajan Juho Merivaaran kuoltua vuonna 1938 yritys siirtyi vähitellen Instrumentariumin omistukseen. Merivaara oli seuraavien vuosikymmenten ajan Instrumentariumin divisioona, mutta kun General Electric osti Instrumentariumin 2003, joukko johtajia osti Merivaaran.

Merivaara tuotti sairaalakalusteiden ohella myös metallirunkoisia huonekaluja koteihin ja julkisiin tiloihin. 1920- ja 1930-luvulta tunnetaan erityisesti Pauli E. Blomstedtin funktionalistiset putkihuonekalut. Instrumentariumin vuosina Merivaaralle suunnittelivat muun muassa Aarne Ervi (kesäkalusteita), Ola Kettunen (*Ulla*- ja *Kulho*-tuolit), Ilmari Tapiovaara (*Kiki*- ja *Nana*-tuolit), Seppo Paatero (*Jaana*-tuoli),  ja Esko Pajamies (tuoleja ja naulakoita).

Toukokuussa 2019 sastamalalainen sairaalakalustevalmistaja Lojer Oy kertoi ostavansa Merivaaran sairaalasänkyjen liiketoiminnan Suomessa, Ruotsissa ja Norjassa, liikevaihdoltaan noin 9 miljoonaa euroa vuodessa. Merivaara-konsernista siirtyy Lojerille 28 työntekijää. Sairaalasänkyjen valmistus pysyy edelleen Lahdessa.

Vuonna 2022 Lojer Oy osti Merivaara Oy:n koko osakekannan pääomasijoittaja Intera Partners Oy:ltä. Kaupan jälkeen yhtiön toiminta on siirtynyt Lahdesta Hollolaan.

## Lähteet

## Aiheesta muualla

* Rautainen aarre
* Pörssitieto: Merivaara -yhtiöt.
* Merivaara Oy:n viralliset kotisivut.
Von Haartmanin senaatti

**von Haartmanin senaatti** oli Suomen senaatti vuosina 1841–1858. Talousosaston varapuheenjohtaja toimi Lars Gabriel von Haartman, joka oli samanaikaisesti myös valtiovaraintoimituskunnan päällikkönä.

Sotilastoimituskunta lakkautettiin senaattia nimitettäessä 1.10.1841, mutta perustettiin uudelleen 11.1.1858. Valtiovaraintoimituskunnan apulaispäällikön tehtävät erotettiin vuosiksi 1845–1856 erityiseksi viraksi, jonka hoitaja saattoi kuitenkin osallistua senaatin kokouksiin toimituskunnan päällikön ollessa estyneenä.

## Kokoonpano

## Lähteet

* Jorma Selovuori ja Tuomas Parkkari (toim.): Hallintohistorian tilastoja 2. Valtion painatuskeskus, Helsinki 1995.
Esko Pekkalainen

**Esko Juhani Pekkalainen** (6. maaliskuuta 1925 Viipuri – 9. kesäkuuta 1985) oli suomalainen jääkiekkoilija. Hän pelasi SM-sarjassa vuosina 1952–1962 ja voitti yhden Suomen-mestaruuden. Hän edusti Suomen maajoukkuetta kahdessa maaottelussa.

Pekkalainen pelasi SM-sarjaa Turun Palloseuran joukkueessa vuosina 1952–1960 ja 1961–1962. Hän pelasi SM-sarjassa yhteensä 100 ottelua, joissa hänen tehopisteensä olivat 12&nbsp;+&nbsp;6&nbsp;=&nbsp;18 ja jäähymääränsä 30 minuuttia. Hän voitti Suomen-mestaruuden vuonna 1956 sekä saavutti kaksi SM-hopeaa ja yhden SM-pronssin.

## Lähteet
* 
* 

### Viitteet
Matti Aalto (jääkiekkoilija)

**Matti Aalto** (s. 17. marraskuuta 1933 Turku) on suomalainen jääkiekkoilija ja jalkapalloilija. Hän pelasi jääkiekon SM-sarjassa vuosina 1952–1962 ja voitti yhden Suomen-mestaruuden. Hän edusti Suomen maajoukkuetta kahdessa maaottelussa.

Aalto pelasi jääkiekon SM-sarjaa Turun Palloseuran joukkueessa vuosina 1952–1956 ja 1957–1962. Hän pelasi SM-sarjassa yhteensä 114 ottelua, joissa hänen tehopisteensä olivat 55&nbsp;+&nbsp;38&nbsp;=&nbsp;93 ja jäähymääränsä 30 minuuttia. Hän voitti Suomen-mestaruuden vuonna 1956 sekä saavutti yhden SM-hopean ja yhden SM-pronssin.

Aalto pelasi jalkapalloa Turun Palloseurassa kausina 1952–1967. Hän oli pelipaikaltaan tukimies. Aallon peliuran aikana Turun Palloseura pelasi välillä SM-sarjassa ja välillä toisella sarjatasolla Suomensarjassa. Aalto pelasi SM-sarjassa kahdeksan kauden aikana kaikkiaan 112 ottelua ja teki niissä 15 maalia, joista kuusi kaudella 1962. Hän kuului vakiokokoonpanoon TPS:n saavuttaessa SM-hopeaa kaudella 1960.

## Lähteet
* 
* 

### Viitteet
Mauno Lehtinen

**Mauno Lehtinen** (5. tammikuuta 1921 Turku – 3. syyskuuta 1972) oli suomalainen jääkiekkoilija ja jalkapalloilija. Hän pelasi jääkiekon SM-sarjassa vuosina 1940–1957 ja voitti yhden Suomen-mestaruuden. Jalkapallon SM-sarjassa hän pelasi kaudesta 1946–1947 kauteen 1952 ja voitti yhden Suomen-mestaruuden.

Lehtinen pelasi jääkiekon SM-sarjaa Turun Palloseuran joukkueessa vuosina 1940–1941, 1942–1945, 1946–1948 ja 1952–1957 sekä Turun Pallokerhon joukkueessa kaudella 1949–1950. Hän pelasi SM-sarjassa yhteensä 82 ottelua, joissa hänen tehopisteensä olivat 34&nbsp;+&nbsp;8&nbsp;=&nbsp;42 ja jäähymääränsä 30 minuuttia. Hän voitti Suomen-mestaruuden vuonna 1956 sekä saavutti kolme SM-hopeaa ja yhden SM-pronssin.

Jalkapallossa Lehtinen voitti Turun Palloseuran joukkueessa Suomen-mestaruuden vuonna 1949 ja sai SM-hopeaa vuonna 1948. Hän pelasi Turun Palloseurassa myös jääpalloa ja käsipalloa.

## Lähteet
* 
* 
* 
* 

### Viitteet
Håkan Stormbom

**Håkan Stormbom** (17. joulukuuta 1928 Turku – 11. elokuuta 1988 Tukholma, Ruotsi) oli suomalainen jääkiekkoilija. Hän pelasi maalivahtina SM-sarjassa vuosina 1944–1964 ja voitti yhden Suomen-mestaruuden. Hän edusti Suomen maajoukkuetta viidessä maaottelussa.

Stormbom edusti SM-sarjaurallaan Åbo IFK:ta vuosina 1944–1946 ja 1947–1948, Turun Pallokerhoa vuosina 1948–1950 sekä Turun Palloseuraa vuosina 1952–1960 ja yhden ottelun verran kaudella 1963–1964. Hän pelasi SM-sarjassa yhteensä 115 ottelua. Hän voitti Suomen-mestaruuden vuonna 1956 sekä saavutti kaksi SM-hopeaa ja yhden SM-pronssin.

## Lähteet
* 
* 

### Viitteet
Pentti Kartemo

**Pentti Arvo Gabriel Kartemo** (24. tammikuuta 1932 Turku – 17. toukokuuta 1994) oli suomalainen jääkiekkoilija. Hän pelasi SM-sarjassa vuosina 1952–1957 ja voitti yhden Suomen-mestaruuden.

Kartemo edusti koko SM-sarjauransa ajan Turun Palloseuraa. Hän pelasi SM-sarjassa yhteensä 46 ottelua, joissa hänen tehopisteensä olivat 17&nbsp;+&nbsp;9&nbsp;=&nbsp;26 ja jäähymääränsä kahdeksan minuuttia. Hän voitti Suomen-mestaruuden vuonna 1956 sekä saavutti kaksi SM-hopeaa ja yhden SM-pronssin.

## Lähteet
* 
* 

### Viitteet
Misaki Doi

**Misaki Doi** (; s. 29. huhtikuuta 1991 Jokohama) on japanilainen tennispelaaja. Parhaimmillaan hän on ollut kaksinpelissä WTA-listan sijalla 30 lokakuussa 2016.

Grand Slam -turnauksen pääsarjassa Doi pelasi ensimmäisen kerran Ranskan avoimissa 2010, joissa hän hävisi ensimmäisellä kierroksella Polona Hercogille. Wimbledonissa 2011 Doi eteni kolmannelle kierrokselle voitettuaan Bethanie Mattek-Sandsin ja toisella kierroksella Zheng Jien. Kolmannella kierroksella hän hävisi Sabine Lisickille. Yhdysvaltain avoimissa 2011 Doi hävisi ensimmäisellä kierroksella Laura Pous Tiólle.

Doin paras saavutus Grand Slam -turnauksissa on eteneminen neljännelle kierrokselle Wimbledonissa 2016. Hän on voittanut WTA-turnauksen kaksinpelissä Luxemburgissa vuonna 2015 ja nelinpelissä Istanbulissa vuonna 2014.

## Lähteet

## Aiheesta muualla

*
Kurt Boege

**Kurt Johannes Boege** (21. elokuuta 1936 Turku – 1. toukokuuta 1990) oli suomalainen jääkiekkoilija. Hän pelasi SM-sarjassa vuosina 1954–1957 ja voitti yhden Suomen-mestaruuden.

Boege edusti koko SM-sarjauransa ajan Turun Palloseuraa. Hän pelasi SM-sarjassa yhteensä 26 ottelua, joissa hän sai kaksi jäähyminuuttia eikä lainkaan tehopisteitä. Hän voitti Suomen-mestaruuden vuonna 1956 sekä saavutti kaksi SM-hopeaa.

## Lähteet
* 
* 
* 

### Viitteet
Christ of the Ozarks

**Christ of the Ozarks** () on Jeesus-patsas Magnetic Mountain -vuoren huipulla Eureka Springsin kaupungissa Arkansas’n osavaltiossa Yhdysvalloissa. Nimi Ozark viittaa Ozarkvuoriin, joiden alueella patsas ja sen patsashankkeen alullepanijan Gerald Lyman Kenneth Smithin maatila sijaitsee. Patsas valmistui vuonna 1966. Patsas on 20 metriä korkea, ja sen on valmistanut Emmet Sullivan. Se on yksi Smithin perustamista "pyhistä hankkeista", jotka hän tarkoitti houkuttelemaan matkailijoita seudulle.

Joku taidearvostelija on sanonut veistoksesta, että se on kuin maitopurkki jonka päällä on tennispallo.

## Lähteet
Du Barry

**Du Barry** (; myös *Dubarry*) on vuonna 1930 ensi-iltansa saanut Sam Taylorin ohjaama yhdysvaltalainen draamaelokuva, joka kertoo löyhästi madame du Barryn elämästä ja sijoittuu 1700-luvun Ranskan Pariisiin, suurta vallankumousta edeltävään aikaan. *Du Barryn* nimiroolia näyttelee Norma Talmadge, ja elokuvan muita rooleja näyttelevät muun muassa William Farnum ja Conrad Nagel. *Du Barry* jäi Talmadgen viimeiseksi elokuvaksi.

## Juoni

Ranskalainen Jeanette Vaubernier (Norma Talmadge) on hyvin kunnianhimoinen nainen, joka kohoaa tavaratalon tytöstä kasinon emännäksi ja lopulta kurtisaaniksi ja Ranskan kuninkaan, Ludvig XV:n (William Farnum), rakastajattareksi. Kaikesta huolimatta Jeanetten sydän on aina kuulunut Duc de Bissacille (Conrad Nagel), jonka kanssa hänellä on rakkaussuhde loppuun saakka.

## Näyttelijät

## Tuotanto
*Du Barryn* tuottajana oli Talmadgen aviomies Joseph Schenck, jonka yhtiö Joseph M. Schenck Productions oli elokuvan tuotantoyhtiönä. Art Cinema Corporation -yhtiö oli myös tuottamassa elokuvaa. *Du Barry* perustuu David Belascon näytelmään *[[Du Barry (näytelmä)|Du Barry]]* (1901), jonka pohjalta Sam Taylor sovitti elokuvan käsikirjoituksen. Belascon viisinäytöksinen näytelmä *Du Barry* oli saanut ensi-iltansa Broadwayn Criterion-teatterissa 25. joulukuuta 1901. Näytelmää oli esitetty 165 kertaa, ja sen viimeinen esitys oli ollut toukokuussa 1902. Broadway-näytelmän nimiroolissa oli Mrs. Leslie Carter.

## Julkaisu ja vastaanotto
*Du Barry* sai ensi-iltansa Yhdysvalloissa 11. lokakuuta 1930. Suomessa elokuva sai teatteriensi-iltansa 19. syyskuuta 1932. United Artists vastasi elokuvan teatterilevityksestä Yhdysvalloissa vuonna 1930. Suomessa elokuvan levityksestä vastasi Suomi-Filmi. *Du Barry* sai heikon vastaanoton niin yleisöltä kuin kriitikoiltakin. *Du Barry* sai uusintaensi-iltansa Yhdysvalloissa vuonna 1937. Elokuvan kopiota säilytetään muun muassa Yhdysvaltain kongressin kirjaston elokuva-arkistossa.

## Lähteet

## Aiheesta muualla
* 
* 
* 
* ''Du Barry'' TCM Movie Databasessa
Darren Daye

**Darren Daye** (s. 30. marraskuuta 1960 Des Moines) on yhdysvaltalainen entinen koripalloilija. Hänen poikansa Austin Daye on myös NBA-koripalloilija.

Daye pelasi urallaan 328 runkosarjan ottelua ja 34 pudotuspeliottelua NBA:ssa. Kausina 1984–1986 hän teki keskimäärin 8,7 pistettä ottelua kohden molempina kausina. NBA-uransa jälkeen Daye pelasi monta kautta muun muassa Italian Serie A:ssa, jossa hän teki parhaimmillaan 25,9 pistettä ottelua kohden kaudella 1992–1993. 

## Lähteet

## Aiheesta muualla
*NBA:n pelaajaprofiili 
*Lega Basket Serie A:n pelaajaprofiili
Il Cannone

**Il Cannone** (*Il Cannone Guarnerius*) on viulu, joka on Guarneri del Gesù vuodelta 1743. Se oli Niccolò Paganinin lempisoitin.

Viulua säilytetään Genovassa Palazzo Doria Tursin museossa, tarkoin vartioidussa ja oikeaan kosteusprosenttiin säädetyssä huoneessa. Premio Paganini -viulukilpailun voittaja saa kunnian soittaa viululla.

## Lähteet
Nils Abraham Gyldén

**Nils Abraham Gyldén** (16. toukokuuta 1805 Mikkelin pitäjä – 28. helmikuuta 1888 Tukholma) oli suomalainen filologi, taiteen harrastaja ja professori.

Nils Gyldénin vanhemmat olivat kihlakunnantuomari Abraham Jonathan Gyldén ja Eva Ström. Hän valmistui filosofian tohtoriksi (maisteriksi) vuonna 1827 ja kaksi vuotta myöhemmin hänestä tuli Kreikan kirjallisuuden dosentti Helsingin yliopistoon. Mainittuun tehtävään valittaessa hän ohitti J. L. Runebergin. Vuonna 1834 hänestä tuli tämän aineen apulainen ja 1847 professori. Gyldén julkaisi tutkimuksiaan sekä ruotsiksi että latinaksi 1830-luvulta aina 1860-luvulle saakka. Hän oli tunnettu taiteen harrastaja ja mukana perustamassa Suomen taideyhdistystä vuonna 1846, ei tosin yhdistyksen perustamisajatuksen ensimmäinen esittäjänä, vaikka niin itse väittikin. Hän esitti sen sijaan ensimmäisenä yliopistolle veistoskokoelman hankkimista, samoin kuin taiteilijoiden eläkekassan perustamista. Ne toteutuivat kuitenkin vasta paljon myöhemmin. 

Gyldén erosi virastaan vuonna 1866 ja muutti Tukholmaan. Hänen puolisonsa vuodesta 1837, vapaaherratar Sofia Wrede, oli kuollut kaksi vuotta aiemmin. Heidän poikansa filosofian tohtori Johan August Hugo Gyldén (1841–1896) toimi Tukholman tähtitieteellisen observatorion johtajana.

## Lähteet
*  Sivu 253.
* Helsingin yliopiston opettaja– ja virkamiesmatrikkeli 1640–1917, osa A–G